****

**NVU ORGANIZACIJA SLIJEPIH ZA**

 **BIJELO POLJE I MOJKOVAC**

**Broj: 01-74/2**

**Bijelo Polje, 25.11.2024. godine**

**I Z V J E Š T A J**

**O RADU ORGANIZACIJE SLIJEPIH ZA BIJELO POLJE I MOJKOVAC,**

**ZA PERIOD 25.07.2023. DO 25.11.2024.GODINE**

U cilju transparentnog rada i poslovanja, Organizacija slijepih za Bijelo Polje i Mojkovac sačinila je narativni i finansijski izvještaj o svom radu za period od 25. jula 2023. do 25. novembra 2024. godine. Izvještaj je namijenjen članovima Organizacije, donatorima i široj javnosti te je objavljen na zvaničnom sajtu Organizacije.

**Pregled aktivnosti**

Uprkos ograničenim finansijskim sredstvima, Organizacija je uspješno realizovala sve redovne programske aktivnosti predviđene godišnjim planom rada. Osim toga, kroz partnerstvo sa Opštinskim udruženjem multiple skleroze Bijelo Polje, na čelu sa predsjednicom Lidijom Guberinić, učestvovali smo u realizaciji dva projekta finansirana od strane Ministarstva ljudskih i manjinskih prava i Ministarstva zdravlja. Projekti su trajali osam i deset mjeseci i uključili značajan broj naših članova, prvenstveno članica, koje su kroz psihološke radionice, seminare i tribine stekle nova znanja i osnaženje.

Radionice su vodile mlade psihološkinje Rada Femić i Antonija Zejak, dok su pravno-edukativni sadržaj uređivali i vodili stručni saradnici Opštinskog udruženja multiple skleroze, Sanida Šabović i Mirza Guberinić, specijalisti pravnih nauka. Osim sticanja znanja, radionice su omogućile članovima druženje i psihosocijalnu podršku, što je dodatno doprinijelo poboljšanju njihovog kvaliteta života.

**Redovne aktivnosti**

Pored aktivnosti kroz projekte, Organizacija je uspješno sprovela i planirane programske aktivnosti, što je učinilo rad izuzetno dinamičnim. Ključno pitanje ostaje kako se to postiglo uprkos ograničenim sredstvima. Naša sredstva dolazila su iz različitih izvora, uključujući mjesečne dotacije Opštine Bijelo Polje, uplate tužilaštava za humanitarne svrhe, godišnje dotacije Saveza slijepih Crne Gore, članarine, i, povremeno, sačuvanih sredstava iz prethodnog perioda.

Od 1. avgusta 2023. godine započeli smo još jedan projekat u okviru javnih radova finansiran od strane Zavoda za zapošljavanje Crne Gore. To je nastavak uspješne saradnje sa Zavodom, koja traje još od 2016. godine, pa evo i do sada.

**Izazovi i podrška**

Sve ovo što smo do sada postigli, a i od ranije sticali i stekli, prije svega, veliki ugled među svoje građane, a onda i šire, dugujemo i elektronskim i štampanim medijima, čiji mediji su, najavljivali i propratili, sve naše aktivnosti i poteze koje smo pravili, mi koji smo trenutno na rukovodećim pozicijama i predstavnici organa upravljanja u Organizaciji slijepih za Bijelo Polje i Mojkovac.

Moramo, napomenuti, da smo i u ovom mandatnom periodu, pored moje bolesti a onda i operacije i mog, dužeg oporavka, ima li još jedan, tako da se izrazimo peh po našu organizaciju. Kao što znate, naš predsjednik Vuko Potpara, takođe je imao jednu vrlo zahtjevnu operaciju na otvorenom srcu. Ali, eto, poslije određenog vremenskog perioda njegovog oporavka, opet je među našim redovima, kome želimo, prije svega, opet dobrodošlicu, dug život i zdravlje. Moramo, istaći da je predsjednik Vuko, i u fazi oporavka, koliko je njegovo zdravstveno stanje u određenom trenutku dozvoljavalo, činio i trudio se da nam pomogne, pa makar i od kuće.

**Članstvo**

Organizacija trenutno broji 182 člana, od kojih 157 dolazi sa područja opštine Bijelo Polje, a 25 iz Mojkovca. Pored redovnih aktivnosti, poseban fokus stavljen je na otkrivanje novih članova, pružanje pomoći pri ostvarivanju njihovih prava i osiguravanje psihosocijalne podrške. U prethodnom periodu nastojali smo identifikovati osobe sa oštećenim vidom na području obje opštine kako bismo im pružili neophodnu podršku.

**Izvori finansiranja za izvještajni period 25.07.2023 – 25.11.2024. godine**

Organizacija slijepih za Bijelo Polje i Mojkovac je tokom izvještajnog perioda ostvarila finansijske prihode iz različitih izvora, koji su omogućili realizaciju planiranih aktivnosti. Ukupan prihod iznosio je 11.423,00 eura, a detaljan pregled izvora finansiranja je sljedeći:

**Donacije i dotacije**

***1. Savez slijepih Crne Gore***

Uplata dotacije ili donacije u iznosu od 900,00 eura izvršena je 29.07.2023. godine.

Uplata donacije u iznosu od 1.200,00 eura izvršena je 15.08.2024. godine.

Ove uplate bile su predmet diskusije na sjednici Upravnog odbora Saveza slijepih Crne Gore, gdje je vođena polemika o povećanju iznosa dotacija. Iako smo svjesni određenih pritisaka i sugestija unutar Saveza u vezi sa fiskalnim i poreskim obavezama, ističemo da naša organizacija posluje strogo u skladu sa zakonskim propisima. Ne podržavamo nijedan postupak koji bi mogao narušiti transparentnost ili integritet finansijskog poslovanja.

***2. Opština Bijelo Polje***

Na ime redovne mjesečne dotacije uplaćeno je ukupno 3.750,00 eura za 15 mjeseci izvještajnog perioda.

***3. Članarina***

Ukupno je prikupljeno 850,00 eura na ime članarine, što predstavlja znatan porast u odnosu na prethodne godine. Ovo je rezultat cirkularnog obavještenja članovima o obavezi plaćanja godišnje članarine od 10,00 eura, u skladu sa Zaključkom Upravnog odbora Saveza slijepih Crne Gore.

***4. Donacije iz prekršajnih uplata***

Na osnovu rješenja Tužilaštva o uplatama za humanitarne svrhe, ostvarena je značajna donacija u iznosu od 4.500,00 eura.

***5. Prihodi iz partnerskih projekata***

U okviru saradnje sa Opštinskim udruženjem multiple skleroze Bijelo Polje, organizacija je prihodovala iznose za pokrivanje operativnih troškova:

Telefonske usluge: za 11 mjeseci uplaćeno ukupno 83,95 eura.

Električna energija: za 11 mjeseci uplaćeno ukupno 89,25 eura.

Kancelarijski materijal: za potrebe naše organizacije izdvojeno je ukupno 61,50 eura.

***Ukupan prihod***

Kombinovanjem svih gore navedenih izvora, Organizacija slijepih za Bijelo Polje i Mojkovac ostvarila je ukupni prihod od 11.434,70 eura tokom izvještajnog perioda.

***Zaključak***

Naša organizacija ostaje posvećena transparentnosti i zakonitom poslovanju. Zalažemo se za očuvanje integriteta i suvereniteta našeg rada i nećemo praviti kompromise u vezi s tim. Zahvaljujemo svim donatorima i partnerima na podršci i povjerenju, koji omogućavaju realizaciju naših programskih aktivnosti.

**Napominjemo: Detaljan finansijski izvještaj biće prikazan u posebnom dijelu dokumenta.**

Nadalje, izvještaj obuhvata širok spektar aktivnosti Organizacije slijepih za Bijelo Polje i Mojkovac tokom izvještajnog perioda. Ključni aspekti uključuju:

**Organizacione aktivnosti:**

**1. Sastanci-sjednice:**

Održane su četiri sjednice Upravnog odbora i jedna sjednica Nadzornog odbora, fokusirane na unapređenje uslova za integraciju lica sa oštećenim vidom.

***2. Obilježavanje Svjetskog dana osoba s invaliditetom (3. decembar):***

Organizovana simbolična šetnja Ulicom Slobode i javni proglas za podizanje svijesti o izazovima osoba s invaliditetom.

U okviru događaja održan okrugli sto sa lokalnim i organizacionim liderima.

Događaj je finansijski, skoro u cjelosti podržala Opština Bijelo Polje.

***3. Obilježavanje Međunarodnog dana žena (8. mart):***

Svečanost za članice udruženja, uz poruke podrške i zahvalnosti.

***4. Sastanak sa Savjetom za osobe s invaliditetom Opštine Bijelo Polje:***

Identifikovani problemi i mjere za unapređenje položaja osoba s oštećenim vidom.

Naglašena je spremnost za intenzivniju saradnju između lokalnih vlasti i udruženja.

**Socijalne i rekreativne aktivnosti:**

***1. Podjela novogodišnjih paketića:***

Djeci sa oštećenim vidom i djeci članova organizacije podijeljeni su paketići pod sloganom „Paketići za ljepši osmijeh“.

***2. Šahovski turniri:***

Pojedinačni kvalifikacioni turnir održan u aprilu, uz učešće 17 takmičara.

Međunarodni ekipni šahovski turnir u junu, sa učesnicima iz Crne Gore, Srbije i BiH.

Turniri su bili prilika za druženje, razmjenu iskustava i promovisanje šaha među licima sa oštećenim vidom.

***3. Odmor i rekreacija na moru***:

Organizovan boravak u Sutomoru i Igalu za 22 člana po povlašćenim uslovima.

Troškove boravka naših članova, pokrivao je s jednom trećinom Savez slijepih Crne Gore, a za preostale dvije trećine, u skorom cijelom iznosu, praticipirao je sami korisnik.

Prilog: Taksativno nabrojane participacije SSCG, korisnika i OSBPMK, vezane za boravak na moru.

**(P.S. Ako članovi Skupštine, prihvate iščitavanje ovih podataka)**

**Projektne aktivnosti**

Tokom ovog izvještajnog perioda, između septembarske grupe 2023. godine i posljednje sjednice Skupštine, realizovan je projekat „Servis personalne asistencije za lica sa oštećenim vidom“.

Naša organizacija prethodno je donijela odluku o angažovanju pet personalnih asistenata na određeno vrijeme u trajanju od tri mjeseca. Ovaj broj asistenata odobren je odlukom Upravnog odbora Zavoda za zapošljavanje Crne Gore, u skladu sa konkursom za program „Direktno otvaranje radnih mjesta – javni radovi za 2023. godinu“.

Članovi organa upravljanja, uključujući i one koji danas nisu prisutni, bili su pravovremeno obavještavani o ovom projektu. Na redovnoj sjednici Upravnog odbora izabrano je pet personalnih asistentkinja, čiji je rad finansirao Zavod za zapošljavanje Crne Gore. O tome postoji kompletna dokumentacija.

U skladu sa obavezom prema Zavodu, redovno smo obavještavali javnost putem DN „Dan“, našeg sajta i društvenih mreža. Nažalost, uprkos ovim naporima, pojedinci su iznosili netačne informacije i komentare. Posebno ističemo da Organizacija slijepih za Bijelo Polje i Mojkovac ne zapošljava lica sa evidencije nezaposlenih, već angažuje personalne asistente čije troškove u potpunosti snosi Zavod za zapošljavanje Crne Gore. Naša uloga je isključivo servisna podrška za korisnike, bez dodatnih finansijskih ili operativnih opterećenja.

Takvi komentari nanose štetu našoj organizaciji, stvarajući nemir i šireći lažne informacije.

Ove godine, kroz projekt „Personalna asistencija za lica sa invaliditetom, sa oštećenim vidom“, ponovo smo angažovali, ovog puta četiri personalna asistenta kao podršku za četiri korisnika. Ovaj angažman realizovan je na osnovu konkursa Zavoda za zapošljavanje Crne Gore za 2024. godinu.

Finansiranje javnog rada od strane Zavoda iznosilo je 568,07 eura mjesečno po učesniku. Od tog iznosa, personalne asistentkinje primale su neto zaradu od 450 eura, dok je preostali dio bio namijenjen uplati pripadajućih poreza i doprinosa. U oktobru je neto zarada povećana na 600 eura, u skladu s programom „Evropa sad 2“.

Organizacija kontinuirano ulaže napore kako bi osobama sa oštećenim vidom omogućila bolje uslove za život i rad. Cilj nam je njihova brža i lakša integracija u društvo te osposobljavanje za samostalno djelovanje, uz jednak tretman na svim nivoima i u svim segmentima društvene zajednice.

Partnerstvo u projektima Opštinskog udruženja multiple skleroze Bijelo Polje

Organizacija slijepih za Bijelo Polje i Mojkovac prihvatila je partnerstvo u projektima Opštinskog udruženja multiple skleroze Bijelo Polje, na čelu s predsjednicom Lidijom Guberinić. Ovi projekti su:

**„STOP diskriminaciji žena sa invaliditetom u ruralnim područjima opština Bijelo Polje i Mojkovac“**, finansiran od strane Ministarstva ljudskih i manjinskih prava, i

**„Lica sa invaliditetom imaju pravo na zdravlje“**, podržan od strane Ministarstva zdravlja.

Projekat „STOP diskriminaciji žena sa invaliditetom“ fokusirao se na podizanje svijesti o pravima žena sa invaliditetom, posebno iz ruralnih područja, u skladu s Konvencijom UN o pravima lica sa invaliditetom. Projekat „Lica sa invaliditetom imaju pravo na zdravlje“ usmjeren je na unapređenje zdravstvene zaštite i uklanjanje prepreka za lica sa invaliditetom.

***Realizacija aktivnosti***

Projekti su započeli krajem decembra 2023. godine, a završne aktivnosti, uključujući posljednju psihološku radionicu, poklapaju se sa ovom sjednicom Skupštine. Radionice, pravno-edukativnog i psihološkog karaktera, bile su vrlo posjećene, a posebno su se istakli angažmani sljedećih stručnjaka:

**Psihološkinje:** Rada Femić i Antonija Zejak (koja je. U međuvremenu završila i master studije).

**Pravnici:** Sanida Šabović i Mirza Guberinić, specijalisti pravnih nauka.

**Neurolog:** Dr Tijana Sekulić.

Aktivnosti su uključile značajan broj članova, prvenstveno žena, ali i nekoliko muškaraca, dokazujući inkluzivnost i kvalitet programa.

**Finansijski pregled (odnosi se na projekte u kome je naša organizacija u partnerskom odnosu sa Opštinskim udruženjem multiple skleroze B. Polje)**

U odgovoru na dezinformacije o honorarima i troškovima, navodimo osnovne stavke iz finansijskog izvještaja, dakle projekata u kojima smo ušli kao partneri

***Posluženje:*** 1.084,95 eura. *(Stavka nije ušla u prihod)*

***Kancelarijski materijal*:** 61,50 eura. *(Stavka je ušla u prihod)*

***Troškovi prevoza*:** 617,00 eura. *(Stavka nije ušla u prihod)*

***Šumeće tablete za članove*:** 280,00 eura. *(Stavka nije ušla u prihod)*

***Refundacija na ime telefonskih usluga*:** 83,95 eura. *(Stavka je ušla u prihod)*

***Refundacija na ime utroška električne energije*:** 89,25 eura. *(Stavka je ušla u prihod)***Ukupno utrošeno sredstava** 2.216,69 eura.

Direktno u prihod Organizacije slijepih za BP i MK, ukupno **234,70 eura**

Svi troškovi su transparentni i usmjereni ka ostvarivanju ciljeva projekata.

**Značaj partnerstva**

Ovim partnerstvom, naša organizacija je ostvarila važan napredak u modernizaciji programa i aktivnijem uključivanju članova. Posebnu zahvalnost dugujemo predsjednici Lidiji Guberinić, čije je povjerenje doprinijelo bogatstvu aktivnosti u našoj organizaciji.

**Saradnja i budući izazovi**

Saradnja sa lokalnom samoupravom, posebno sa Sekretarijatom za lokalnu samoupravu na čelu sa Harisom Malagićem, bila je korektna i konstruktivna. Takođe, saradnja s medijima – lokalnim i državnim – omogućila je redovno informisanje javnosti putem sajta, društvenih mreža i portala.

Organizacija je u proteklom periodu realizovala značajan broj aktivnosti, uključujući tradicionalna okupljanja i programske događaje. Ipak, treba raditi na modernizaciji aktivnosti, prilagođavajući se savremenim trendovima i tehnološkom razvoju, koji posebno mogu koristiti osobama sa oštećenim vidom.

### Zaključak

Kroz brojne aktivnosti i projekte, Organizacija slijepih za Bijelo Polje i Mojkovac pokazala je da aktivno doprinosi poboljšanju života svojih članova. Postizanje još boljih rezultata u budućnosti zavisiće od finansijskih sredstava, ali i nastavka uspješne saradnje sa lokalnim i državnim institucijama.

Organizacija slijepih za Bijelo Polje i Mojkovac nastavlja da predano radi u cilju unapređenja kvaliteta života svojih članova. Zahvaljujemo se svima koji su nam pružili podršku i povjerenje, te se nadamo nastavku uspješne saradnje.

 **Sekretar Predsjednik**

 **Mirsad Dlakić Vuko Potpara**